CELEX: 62016TN0278
Language: fi
Date: 2016-05-31 00:00:00
Title: Asia T-278/16: Kanne 31.5.2016 – Atlas Copco Airpower ja Atlas Copco v. komissio

1.8.2016   
            
            
               FI
            
            
               Euroopan unionin virallinen lehti
            
            
               C 279/34
            
         Kanne 31.5.2016 – Atlas Copco Airpower ja Atlas Copco v. komissio
   (Asia T-278/16)
   (2016/C 279/49)
   Oikeudenkäyntikieli: englanti
   
      Asianosaiset
   
   
      Kantajat: Atlas Copco Airpower (Antwerpen, Belgia) ja Atlas Copco AB (Nacka, Ruotsi) (edustajat: asianajajat A. von Bonin, A. Haelterman ja O. Brouwer)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan liian suurten voittojen vapautuksiin sovelletusta valtiontukiohjelmasta SA.37667 (2015/C) (ex 2015/NN) 11.1.2016 annetun Euroopan komission päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1.
            
            
               Ensimmäisessä kanneperusteessa vedotaan oikeudellisen virheeseen ja ilmeiseen arviointivirheeseen yksilöitäessä väitetty valtiontukitoimenpide ja luonnehdittaessa se Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 1 artiklan d alakohdassa ja SEUT 107 artiklassa tarkoitetuksi tukiohjelmaksi.
            
         
               2.
            
            
               Toisessa kanneperusteessa vedotaan oikeudelliseen virheeseen ja SEUT 107 artiklan virheelliseen soveltamiseen todettaessa liian suurten voittojen mukauttamista koskevan järjestelmän olevan valtiontukea.
            
         
               3.
            
            
               Kolmannessa kanneperusteessa vedotaan ilmeiseen arviointivirheeseen väitetyn tuen saajien tunnistamisen osalta, ristiriitaan katsottaessa monikansalliset konsernit tuensaajiksi, laillisuusperiaatteen loukkaamiseen ja Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen (EU) 2015/1589 16 artiklan 1 kohdan rikkomiseen.
            
         
               4.
            
            
               Neljännessä kanneperusteessa vedotaan oikeusvarmuuden, luottamuksensuojan ja hyvän hallinnon periaatteiden loukkaamiseen.